CELEX: 62014CN0070
Language: el
Date: 2014-02-10 00:00:00
Title: Υπόθεση C-70/14: Αίτηση προδικαστικής αποφάσεως, την οποία υπέβαλε το Tribunal Administrativo e Fiscal de Viseu (Πορτογαλία) στις 10 Φεβρουαρίου 2014 — Agrocaramulo — Empreendimentos Agropecuários do Caramulo SA κατά Instituto de Financiamento da Agricultura e Pescas, IP (IFAP)

5.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 135/23
            
         Αίτηση προδικαστικής αποφάσεως, την οποία υπέβαλε το Tribunal Administrativo e Fiscal de Viseu (Πορτογαλία) στις 10 Φεβρουαρίου 2014 — Agrocaramulo — Empreendimentos Agropecuários do Caramulo SA κατά Instituto de Financiamento da Agricultura e Pescas, IP (IFAP)
   (Υπόθεση C-70/14)
   2014/C 135/27
   Γλώσσα διαδικασίας: η πορτογαλική
   
      Αιτούν δικαστήριο
   
   Tribunal Administrativo e Fiscal de Viseu
   
      Διάδικοι στην υπόθεση της κύριας δίκης
   
   
      Προσφεύγουσα: Agrocaramulo — Empreendimentos Agropecuários do Caramulo SA
   
      Καθού: Instituto de Financiamento da Agricultura e Pescas, IP (IFAP)
   
      Προδικαστικό ερώτημα
   
   Λαμβανομένου υπόψη ότι, όπως έκρινε το Ministério da Agricultura, do Desenvolvimento Rural e das Pescas, IFAP — Instituto de Financiamento da Agricultura e Pescas, IP, «μπορούν να τύχουν επιστροφής κατά την εξαγωγή μόνον τα προϊόντα που υπάγονται:
   
               —
            
            
               στον κωδικό 0207 12 10 9900 της ονοματολογίας των επιστροφών κατά την εξαγωγή, στον οποίο εμπίπτουν τα καλούμενα «κοτόπουλα 70 %» των οποίων το άκρο του στέρνου, τα μηριαία κόκαλα και οι κνήμες δεν έχουν οστεοποιηθεί πλήρως, ή
            
         
               —
            
            
               στον κωδικό 0207 12 10 9190 της ονοματολογίας των επιστροφών κατά την εξαγωγή, στον οποίο εμπίπτουν τα καλούμενα «κοτόπουλα 65 %» των οποίων το άκρο του στέρνου, τα μηριαία κόκαλα και οι κνήμες δεν έχουν οστεοποιηθεί πλήρως», και ότι η εταιρία εξήγαγε πράγματι όρνιθες ακατάλληλες προς αναπαραγωγή (ωοτόκες όρνιθες που σφάζονται κατά το πέρας της περιόδου ωοτοκίας τους, στιγμή κατά την οποία ο σκελετός τους έχει οστεοποιηθεί πλήρως), εντάσσεται το προϊόν «όρνιθες ακατάλληλες προς αναπαραγωγή» στην περιγραφή των εμπορευμάτων «Άλλα», με τους κωδικούς προϊόντος 0207 12 10 9900 και 0207 12 90 9190, τα οποία αναφέρονται στο παράρτημα Ι του κανονισμού (ΕΟΚ) 3846/87 (1), όπως τροποποιήθηκε από τον κανονισμό (ΕΚ) 2319/2002 (2) της Επιτροπής, της 13ης Δεκεμβρίου 2002, τον κανονισμό (ΕΚ) 2180/2003 (3) της Επιτροπής, της 5ης Δεκεμβρίου 2003, τον κανονισμό (ΕΚ) 2199/2004 (4) της Επιτροπής, της 10ης Δεκεμβρίου 2004, και τον κανονισμό (ΕΚ) 2091/2005 (5) της Επιτροπής, της 15ης Δεκεμβρίου 2005, σχετικά με τη δημοσίευση, για τα έτη 2003, 2004, 2005 και 2006, αντιστοίχως, της ονοματολογίας των γεωργικών προϊόντων για τις επιστροφές κατά την εξαγωγή;
            
         
      (1)  Κανονισμός (ΕΟΚ) 3846/87 της Επιτροπής, της 17ης Δεκεμβρίου 1987, που καθορίζει την ονοματολογία των γεωργικών προϊόντων για τις επιστροφές κατά την εξαγωγή (ΕΕ L 366, σ. 1).
   
      (2)  ΕΕ L 325, σ. 35.
   
      (3)  ΕΕ L 335, σ. 1.
   
      (4)  ΕΕ L 380, σ. 1.
   
      (5)  ΕΕ L 343. σ. 1.